section_heading: Zemljopis
paragraph_text: Naselje se nalazi u dolini rijeke Sutle, dok se njegovi rubni dijelovi prostiru po okolnim uzvisinama. Naselje graniči s Republikom Slovenijom, te sa susjednom općinom Brdovec (naselje Vukovo Selo). Kroz naselje prolazi željeznička pruga Savski Marof - Kumrovec (trenutno u remontu, prijevoz se obavlja autobusima) te postoji željeznička stanica. U naselju sagrađen je granični prijelaz na mostu preko rijeke Sutle.